M E S T O   Š A M O R Í N  -  S O M O R J A   VÁ R O S
                  Mestský úrad   -   Városi hivatal
                     Hlavná 37   -   Fő  utca 37         
               931 01  Šamorín  -   931 01  Somorja

Zápisnica zo zasadnutia komisie výstavby a územnej správy pri MsZ v Šamoríne
zo dňa 22.10.2020

Prítomní: 	Faragó Zoltán, Ing. Tóth Imrich, Nagy Jozef, Ing.arch. Tomáš Jávorka, 
Ing.arch. Pavol Bodó, Ing.arch. Jozef Köváry, Plutzer Zoltán, Bc.Csaba Orosz, PaedDr. Gábor Veres, Ing. Zuzana Gódányová
                  
Pozvaný hosť: Ing. Erika Szelle

Zasadnutie otvoril predseda komisie p. Zoltán Faragó. Privítal všetkých prítomných a následne otvoril rokovanie s nasledovným programom:

Prerokovanie došlých žiadostí:

1/ BALA park, žiadosť o súhlas k umiestneniu stavby – parkoviská na pozemku mesta
Po prediskutovaní komisia neodporúča žiadosti vyhovieť. Parkoviská majú byť na vlastnom pozemku. Jednoznačne sa treba držať Územného Plánu, t.j. nepresiahnuť 40%-nú zastavanosť.   

2/ Zoltán Bertók, žiadosť o zmluvu o budúcej zmluve – parkoviská na pozemku mesta
Komisia požiada zakótovať a upresniť situačný výkres, doplniť presný počet existujúcich parkovísk, vyznačiť miesto na mestskom pozemku pre chýbajúce parkoviská.

3/ Gabriela Krajcsovicsová, žiadosť o záväzné stanovisko – parkoviská na pozemku mesta
Komisia odporúča prezrieť všetky zmluvy a stanoviská, ktoré vydalo mesto v súvislosti s týmto pozemkom, nakoľko projekt bol vyhotovený v 03/2016. Parkoviská majú byť na vlastnom pozemku. Budú potrebné ďalšie rokovania.

4/ Ing. Arch Dana Zongorová, žiadosť o záväzné stanovisko k štúdii 
Nakoľko projekt nie je v súlade s aktuálnym územným plánom (oblasť rodinných domov), a projekt už bol prerokovaný aj pred rokom, pričom neobsahuje žiadne zmeny, komisia odmieta žiadosti vyhovieť.

5/ APA Holding, doplnenie žiadosti o vyjadrenie k investičnému zámeru
Komisia podporuje doplnenie projektu, nakoľko projekt po realizácii ostane zdravotnícke zariadenie a nebude zmenený ani v budúcnosti. Ďalej požadujeme odsúhlasené zmeny obidvoch objektov zapracovať aj do grafickej časti projektu. Alternatíva troch objektov nie je prípustná, nakoľko by sa výrazne zvýšilo percento zastavanosti na úkor zelene.

6/ Juliana Guzanová, návrh na majetkoprávné usporiadanie vlastníctva pozemkov
Komisia po prehodnotení odporúča žiadosti nevyhovieť, nakoľko južný obchvat je naplánovaný aj cez uvedený mestský pozemok. Odporúča stanoviť kúpnu cenu podľa znaleckého posudku.

7/ Árpád Figura, žiadosť o odpredaj časti pozemku 
Komisia po prehodnotení žiadosti odmieta vyhovieť.

8/ MOLAR – Andrássy, žiadosť o záväzné stanovisko – parkoviská na pozemku mesta
Komisia odporúča žiadosti vyhovieť, nakoľko vytvorené parkoviská budú verejné, nemôžu byť vyhradené pre ambulanciu ani v ordinačných hodinách.

9/ AGROSAM – Lelkes, Žiadosť o možnosť odkúpenia pozemku
Nakoľko sa pozemok nachádza pred objektom vo vlastníctve p. Lelkesa, komisia odporúča žiadosti vyhovieť s podmienkou, že sa odpredá iba časť pozemku.

10/ Mestský strelecký klub Šamorín, 1. žiadosť o uzavretie zmluvy o vecnom bremene a 2. žiadosť o vyňatie hospodárskej pôdy na nepoľnohospodárske účely
Komisia nemá námietky proti žiadosti č.1, ďalej odporúča žiadosti 2. vyhovieť s podmienkou, že trovy konania uhradí Mestský strelecký klub.

  

Zapísal: Ing. Zuzana Gódányová                                                                 Overovateľ: Ing.arch. Jozef Kőváry
             Faragó Zoltán